**4. pielikums**

iepirkuma nolikumam

“VID iekšējās mājaslapas pilnveidošana, uzturēšana un garantijas nodrošināšana”

iepirkuma identifikācijas Nr. FM VID 2023/258

LĪGUMS Nr. FM VID 2023/258

**“****VID iekšējās mājaslapas pilnveidošana, uzturēšana un garantijas nodrošināšana”**

|  |  |  |
| --- | --- | --- |
| Rīgā,  | Dokumenta datums ir tāelektroniskās parakstīšanas datumsss |  202....gada \_\_\_.............. |
|  |  |  |

Valsts ieņēmumu dienests (turpmāk – Pasūtītājs vai VID), tā ģenerāldirektora vietnieces Antras Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu”, no vienas puses, un

 (turpmāk – IZPILDĪTĀJS), vienotais reģistrācijas Nr. , tā\_ personā, kur\_ rīkojas saskaņā ar no otras puses, abi kopā saukti arī kā “Puses”, bet atsevišķi kā “Puse”, pamatojoties uz Pasūtītāja rīkotā iepirkuma “VID iekšējās mājaslapas pilnveidošana, uzturēšana un garantijas nodrošināšana”, iepirkuma identifikācijas Nr. FM VID 2023/258, rezultātiem, noslēdz šādu līgumu (turpmāk – Līgums):

# **LĪGUMA PRIEKŠMETS**

## Saskaņā ar Līgumu un tā pielikumiem Pasūtītājs pasūta un IZPILDĪTĀJS apņemas veikt:

## VID iekšējās mājaslapas (turpmāk – INTRANET) pilnveidošanu, kas ietver INTRANET funkcionalitāšu izmaiņu realizāciju, tajā skatā INTRANET izmantošanai nepieciešamās standartprogrammatūras un spraudņu (turpmāk kopā – Spraudņi) piegādi pēc nepieciešamības, par piegādi atsevišķi saskaņojot izmaksas;

* + 1. uzturēšanu,kas ietver kļūdu novēršanu, datu integritātes atjaunošanu, konsultācijas par INTRANET darbību u.c. atbalsta pakalpojumus Līguma darbības laikā;
		2. INTRANET garantijas nodrošināšanu atbilstoši Pasūtītāja vajadzībām un Līguma un tā pielikumu nosacījumiem.

# **LĪGUMA SUMMA UN NORĒĶINU KĀRTĪBA**

## Līguma kopējā summa ir 8 265,00 EUR (astoņi tūkstoši divi simti sešdesmit pieci euro un 00 centi), bez pievienotās vērtības nodokļa (turpmāk - PVN), kas tiek aprēķināts papildus saskaņā ar Latvijas Republikā spēkā esošajiem normatīvajiem aktiem.

* 1. Līguma kopējā summā ir ietvertas visas Līguma 2.3.apakšpunktā noteiktās izmaksas, kā arī Spraudņu piegādes izmaksas, atbilstoši Pušu pilnvaroto personu, kas norādītas Līguma 9.1.apakšpunktā, abpusēji saskaņotai tāmei.
	2. Līguma 2.pielikumā norādītā cilvēkdienas cena ietver visas izmaksas, kas saistītas ar INTRANET pilnveidošanu, uzturēšanu un garantijas nodrošināšanu, t.sk. citu atbalsta pakalpojumu nodrošināšanu, ar programmatūras testēšanas vides un testēšanas datubāzes izveidošanu pie IZPILDĪTĀJA, instalācijas pakotņu sagatavošanu, dokumentācijas sagatavošanu, muitas maksājumiem, garantijām, neparedzētiem izdevumiem, nodokļiem (izņemot PVN) un nodevām, nepieciešamo atļauju saņemšanu no trešajām personām u.c. maksājumus, kas nepieciešami Līguma savlaicīgai, pilnīgai un kvalitatīvai izpildei.
	3. Nosakot maksu par IZPILDĪTĀJA veikto INTRANET pilnveidošanu un uzturēšanu, aprēķiniem tiek izmantota Līguma 2.pielikumā noteiktā cilvēkdienas cena. IZPILDĪTĀJA speciālistu patērētais laiks INTRANET pilnveidošanai un uzturēšanai Līguma ietvaros tiek uzskaitīts cilvēkdienās (vienā cilvēkdienā ir 8 (astoņas) darba stundas). Maksa par Spraudņiem tiek noteikta saskaņojot Līguma 4.4.apakšpunktā noteikto piedāvājumu.
	4. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 2.pielikumā norādītā cilvēkdienas cena var tikt pārskatīta (palielināta/samazināta), ievērojot šādus nosacījumus (jāizpildās visiem nosacījumiem):
		1. ne ātrāk kā 1 (vienu) gadu no Līguma spēkā stāšanās dienas;
		2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
		3. ja Centrālās statistikas pārvaldes publicētās patēriņa cenu izmaiņu palielinājums/samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
		4. par starpību starp Centrālās statistikas pārvaldes publicētās patēriņa cenu izmaiņām un 5 % slieksni;
		5. kopējais cenu paaugstinājums/samazinājums nedrīkst pārsniegt 5% (piecus procentus) no Līguma 2.pielikumā norādītās cilvēkdienas cenas.
	5. Līgumā noteiktos rēķinus IZPILDĪTĀJS nosūta uz Pasūtītāja elektroniskā pasta adresi: FP.lietvediba@vid.gov.lv vai e-rēķinus uz e-adresi EINVOICE\_VID@ 90000069281. Ja IZPILDĪTĀJS Pasūtītājam iesniedz elektronisko rēķinu, tam jāatbilst normatīvajos aktos noteiktajam formātam.

## Norēķinus Pasūtītājs veic 30 (trīsdesmit) dienu laikā pēc nodošanas – pieņemšanas akta abpusējas parakstīšanas un IZPILDĪTĀJA rēķina saņemšanas, maksājumu pārskaitot uz IZPILDĪTĀJA norēķinu kontu kredītiestādē.

* 1. Ja piemēroto sankciju dēļ Pasūtītājam nav tiesības veikt samaksu IZPILDĪTĀJAM par faktiski veikto INTRANET pilnveidošanu un uzturēšanu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.11.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# **LĪGUMA DARBĪBAS TERMIŅŠ UN TĀ IZBEIGŠANA**

## Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

## VID ir tiesīgs pasūtīt IZPILDĪTĀJAM INTRANET pilnveidošanas un uzturēšanas darbus, līdz brīdim, kamēr iestājas viens no šādiem nosacījumiem:

## ir pagājuši 36 (trīsdesmit seši) mēneši no Līguma spēkā stāšanās dienas;

## ir izlietota Līguma 2.1.apakšpunktā noteiktā Līguma kopējā summa.

## IZPILDĪTĀJAM ir pienākums informēt VID, tiklīdz VID kopējo Līguma ietvaros pasūtīto darbu izmaksas sasniedz Līguma 2.1.apakšpunktā noteikto Līguma kopējo summu.

## Līgums ir spēkā līdz Pušu saistību pilnīgai izpildei.

## Pusēm ir tiesības izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.

* 1. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to IZPILDĪTĀJAM, šādos gadījumos:
		1. ja Pasūtītāju neapmierina INTRANET pilnveidošanas un uzturēšanas darbu kvalitāte, jo tā neatbilst Līguma noteikumiem;
		2. ja IZPILDĪTĀJS pasludināts par maksātnespējīgu;
		3. ja kompetentas valsts vai pašvaldību institūcijas IZPILDĪTĀJA saimnieciskajā darbībā ir konstatējušas normatīvo aktu pārkāpumus un apturējušas tā darbību;
		4. ja atbilstoši Starptautisko un Latvijas Republikas nacionālo sankciju likumam Līguma 9.11.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		5. ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k.panta 1.punktā noteiktā;
		6. ja IZPILDĪTĀJS nenodrošina 2015.gada 28.jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - Ministru kabineta noteikumi Nr.442) prasību izpildi, izņemot Līguma 3.9.apakšpunktā noteikto gadījumu, kad Pasūtītājs vienpusēji atkāpjas no Līguma nekavējoties.
	2. Pasūtītājs nekavējoties vienpusēji atkāpjas no Līguma, ja attiecībā uz jauno IZPILDĪTĀJA patiesā labuma guvēju, par kuru IZPILDĪTĀJS sniedz informāciju Pasūtītājam atbilstoši Līguma 9.5.apakšpunktam, iestājas Ministru kabineta noteikumu Nr.442 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
	3. Neskatoties uz Līguma izbeigšanu, IZPILDĪTĀJS nodrošina Līgumā norādīto garantijas nosacījumu savlaicīgu un kvalitatīvu izpildi, izņemot Līguma 3.8.4, 3.8.5., 3.8.6. un 3.9.apakšpunktā noteikto gadījumu.
1. **PAKALPOJUMU SNIEGŠANAS KĀRTĪBA**

## IZPILDĪTĀJS veic INTRANET pilnveidošanu, uzturēšanu un nodrošina garantiju saskaņā ar Līguma 1.pielikuma “Tehniskā specifikācija” nosacījumiem.

* 1. Visa saziņa starp Līguma 9.1.apakšpunktā minētajām Pušu pilnvarotajām personām par Līguma ietvaros veikto darbu pasūtīšanu un izpildi veicama, izmantojot e-pastu.
	2. Pasūtītāja pilnvarotā persona, kas norādīta Līguma 9.1.1.apakšpunktā, izmantojot e-pastu, nosūta Līguma 9.1.3.apakšpunktā minētajai IZPILDĪTĀJA pilnvarotajai personai darbu izpildes pieprasījumu (turpmāk – Pieprasījums), kurā norāda informāciju par darba būtību, sasniedzamo darba izpildes rezultātu un nepieciešamajiem izpildes termiņiem. Pieprasījums var saturēt:
		1. izmaiņu realizācijas pieteikumu INTRANET pilnveidošanai;
		2. konsultāciju pieteikumu par INTRANET darbību vai tehniskā atbalsta nepieciešamību;
		3. pieteikumu par identificētajām problēmām INTRANET darbībā.
	3. Līguma 9.1.3.apakšpunktā minētā IZPILDĪTĀJA pilnvarotā persona izskata saskaņā ar Līguma 4.3.apakšpunktu saņemto Pieprasījumu un 5 (piecu) darba dienu laikā no tā nosūtīšanas dienas, izmantojot e-pastu, nosūta Līguma 9.1.1.apakšpunktā minētajai Pasūtītāja pilnvarotajai personai informāciju par piedāvāto realizācijas/novēršanas veidu, aprakstot veicamos darbus, plānojamo darbietilpību (izņemot garantijai pakļautos gadījumus, kad risināšana atbilstoši Līguma 4.5.apakšpunkta nosacījumiem tiek nodrošināta bez maksas), realizācijai nepieciešamo laiku un plānojamo izpildes termiņu, ietekmju (uz INTRANET, infrastruktūras konfigurāciju, standartprogrammām u.c.) un risku (drošības, ilgtspējas, savietojamības u.c.) izvērtējumu, kā arī Spraudņu izmaksas, ja tādas attiecināmas, (turpmāk – Piedāvājums).
	4. Ja Līguma 9.1.3.apakšpunktā minētā IZPILDĪTĀJA pilnvarotā persona, izskatot saskaņā ar Līguma 4.3.apakšpunktu saņemto Pieprasījumu, konstatē, ka problēmas cēlonis ir saistīts ar IZPILDĪTĀJA kļūdu, ļaunprātīgu rīcību, vai atkāpēm no tehniskās specifikācijas prasībām un problēma risināma garantijas saistību ietvaros, tā 1 (vienas) darba dienas laikā par to informē Līguma 9.1.1.apakšpunktā minēto Pasūtītāja pilnvaroto personu un bez maksas 5 (piecu) darba dienu laikā no attiecīgā Pieprasījuma nosūtīšanas dienas veic pasākumus (tai skaitā tehnisko atbalstu Pasūtītāja speciālistiem) problēmas novēršanai.
	5. Līguma 9.1.1.apakšpunktā minētā Pasūtītāja pilnvarotā persona izvērtē saskaņā ar Līguma 4.4.apakšpunktu iesniegto Piedāvājumu un e-pastā informē Līguma 9.1.3.apakšpunktā minēto IZPILDĪTĀJA pilnvaroto personu par tālāko rīcību. Nepieciešamības gadījumā tiek veiktas un savstarpēji saskaņotas izmaiņas Piedāvājumā. Pasūtītājam ir tiesības nesaskaņot Piedāvājumā norādīto darbu veikšanu un nepasūtīt attiecīgos Līguma 4.3.apakšpunktā noteiktajā Pieprasījumā norādītos darbus.
	6. IZPILDĪTĀJS uzsāk attiecīgā Pieprasījuma izpildi tad, kad Līguma 9.1.1.apakšpunktā minētā Pasūtītāja pilnvarotā persona, izmantojot e-pastu, apstiprina attiecīgā Pieprasījuma Piedāvājumu.
	7. IZPILDĪTĀJS nodrošina, ka Līguma izpildē piedalīsies Līguma 5.pielikumā norādītie Līguma 9.10.apakšpunktā noteiktajām prasībām atbilstoši speciālisti. Nepieciešamības gadījumā IZPILDĪTĀJS saskaņā ar Publisko iepirkumu likuma (turpmāk - PIL) 62.pantu ir tiesīgs nomainīt Līguma 5.pielikumā sākotnēji norādītos speciālistus ar citiem, kuri atbilst Līguma 9.10.apakšpunktā noteiktajām prasībām, kā arī piesaistīt Līguma izpildē papildu speciālistus, bet tiem ir jāatbilst Līguma 9.10.apakšpunktā noteiktajām prasībām, to rakstiski saskaņojot ar VID Informātikas pārvaldes direktoru vai Informātikas pārvaldes direktora vietnieku, vai Informātikas pārvaldes \_\_\_\_\_\_\_\_\_\_\_\_\_. IZPILDĪTĀJS, rakstiski saskaņojot speciālistu nomaiņu un papildus speciālista piesaisti, norāda piedāvātā speciālista personas kodu un esošo vai prognozējamo darba tiesisko attiecību veidu. Atbilstoši Ministru kabineta 2021. gada 6. jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam, Ministru kabineta 2011.gada 1.februāra noteikumu Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” (turpmāk – MK noteikumi Nr.100) 6.punktam un MK noteikumi Nr.442 36.1 un 36.3punktam pirms speciālista nomaiņas vai papildu speciālista piesaistes saskaņošanas informāciju par speciālistu VID nosūta pārbaudei Satversmes aizsardzības birojam. VID vārdā šajā apakšpunktā noteikto vēstuli paraksta VID patstāvīgās struktūrvienības vadītājs. Gadījumā, ja par IZPILDĪTĀJA piedāvāto speciālistu tiek saņemts negatīvs atzinums no kompetentajām drošības iestādēm, speciālista nomaiņa un papildu speciālista piesaiste netiek saskaņota. Speciālistu nomaiņas un papildu speciālistu piesaistes gadījumā nav nepieciešams veikt grozījumus Līguma 5.pielikumā.

## IZPILDĪTĀJS ir tiesīgs bez saskaņojuma, rakstveidā par to informējot Pasūtītāju, atstatīt speciālistus no Līguma izpildes.

## Pasūtītājam ir tiesības rakstveidā un motivēti pieprasīt IZPILDĪTĀJA piesaistīto speciālistu nomaiņu, ja VID neapmierina to kvalifikācija, darba produktivitāte, darba kvalitāte vai citi apstākļi.

* 1. Saskaņā ar MK noteikumu Nr.442 12.1punktu Līgumā ietverto drošības prasību izpildi uzrauga VID Informācijas sistēmu drošības pārvaldības daļas informācijas drošības vadītājs vai persona, kura viņu aizvieto.
1. **DARBU NODOŠANAS - PIEŅEMŠANAS KĀRTĪBA**
	1. Pēc darbu izpildes IZPILDĪTĀJS iesniedz Pieprasījuma izpildes rezultātu (turpmāk – Nodevums) izmantojot Pasūtītāja iekšējo GitLab ar CI /CD moduli, vienlaikus informējot Līguma 9.1.2. apakšpunktā minēto Pasūtītāja pilnvaroto personu par nodevuma piegādi.
	2. Līguma 9.1.2.apakšpunktā norādītā Pasūtītāja pilnvarotā persona veic saņemtā Nodevuma pārbaudi un akceptttestēšanu 10 (desmit) darba dienu laikā. Ja akcepttestēšanā nav konstatētas programmatūras kļūdas, Nodevumu uzskata par akceptējamu. Par akcepttestēšanas rezultātiem Līguma 9.1.2.apakšpunktā noteiktā Pasūtītāja pilnvarotā persona, izmantojot e-pastu nosūta informāciju Līguma 9.1.3.apakšpunktā noteiktajai IZPILDĪTĀJA pilnvarotajai personai.

## Pēc apstiprinājuma saņemšanas no Līguma 9.1.2.apakšpunktā minētās Pasūtītāja pilnvarotās personas par Nodevumu akceptēšanu, izņemot Līguma 4.5.apakšpunktā noteiktajā gadījumā, IZPILDĪTĀJS sagatavo un iesniedz darbu nodošanas - pieņemšanas aktu, ko paraksta Pušu pilnvarotās personas. Puses vienojas, ka nodošanas – pieņemšanas akti var tikt sagatavoti elektroniski un parakstīti ar drošu elektronisko parakstu. Pušu pilnvaroto personu parakstīts nodošanas - pieņemšanas akts ir pamats rēķina izrakstīšanai.

## Ja Pasūtītāju neapmierina veikto darbu kvalitāte un/vai tā neatbilst attiecīgā Pieprasījuma saskaņotajam Piedāvājumam, Līguma 9.1.2.apakšpunktā minētā Pasūtītāja pilnvarotā persona neakceptē Nodevumu un neparaksta darbu nodošanas - pieņemšanas aktu par veiktajiem darbiem, kamēr netiek novērsti visi konstatētie trūkumi. Nodevumā konstatētās programmatūras kļūdas tiek risinātas sadarbībā starp Pasūtītāja un IZPILDĪTĀJA pilnvarotajām personām bez papildu maksas.

* 1. Darbu nodošanas – pieņemšanas aktiem, ko paraksta Līguma ietvaros, ir jāsatur vismaz šāda informācija: dokumenta galvenē norādīta dokumenta nosaukumu “Darbu nodošanas - pieņemšanas akts”. Dokumenta tekstā norāda: IZPILDĪTĀJU, Pasūtītāju, Līguma numuru, veikto darbu apjomu, veikto darbu periodu, līgumcenu par veiktajiem darbiem.

# **PUŠU ATBILDĪBA**

* 1. Par saskaņotajā Piedāvājumā noteiktā izpildes termiņa neievērošanu, Pasūtītājs prasa un IZPILDĪTĀJS maksā līgumsodu 0.1 % (vienas desmitās daļas procenta) apmērā no saskaņotajā Piedāvājumā noteikto attiecīgo izmaksu summas bez PVN par katru nokavēto darba dienu, bet kopsummā ne vairāk kā 10% (desmit procentus) no kopējās saskaņotajā Piedāvājumā noteiktās attiecīgo izmaksu summas bez PVN.
	2. Par Līguma 4.5.apakšpunktā noteiktā darbu izpildes termiņa neievērošanu Pasūtītājs prasa un IZPILDĪTĀJS maksā līgumsodu 20 EUR (divdesmit *euro*) apmērā par katru nokavēto darba dienu, bet kopsummā ne vairāk kā 100,00 EUR (viens simts *euro*) par katru atsevišķu šādu gadījumu.
	3. Pasūtītājs pieprasa un IZPILDĪTĀJS maksā līgumsodu 100 EUR (viens simts *euro*) apmērā par konstatētajām kļūdām, kuras var radīt veiktspējas un drošības apdraudējumu un kam par iemeslu ir IZPILDĪTĀJA izstrādātās programmatūras Nodevumu neatbilstība funkcionālajām un nefunkcionālajām prasībām.
	4. Ja Pasūtītājs neievēro Līguma 2.7.apakšpunktā noteikto samaksas termiņu, IZPILDĪTĀJAM ir tiesības prasīt no Pasūtītāja līgumsodu 0,1% (vienas desmitās daļas procenta) apmērā no attiecīgā termiņā nesamaksātās summas bez PVN par katru nokavējuma kalendāro dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas bez PVN.
	5. Par Līgumā noteikto nosacījumu pārkāpumu Pasūtītājs IZPILDĪTĀJAM aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā IZPILDĪTĀJAM 1 (viena) mēneša laikā sniegt atbildi par savu izvēli – līgumsodu ietvert nākamajā pasūtītāja maksājamā summā (dzēst ieskaita veidā) vai nomaksāt to viena mēneša laikā.
	6. Ja IZPILDĪTĀJS izvēlas līgumsodu dzēst ieskaita veidā, tad IZPILDĪTĀJS, izrakstot nākamo rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
	7. Gadījumā, ja IZPILDĪTĀJS neveic aprēķinātā līgumsoda samaksu Līguma 6.5.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

## Saskaņā ar Līgumu Pusei aprēķinātie līgumsodi par nepienācīgu izpildi vai neizpildīšanu īstā laikā (termiņā) kopumā nedrīkst pārsniegt 10% (desmit procentus) no Līguma 2.1.apakšpunktā noteiktās Līguma kopējās summas bez PVN.

## Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendārajā dienā pēc Līgumā noteiktās saistības izpildes termiņa un ietver dienu, kurā saistība izpildīta.

* 1. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

## IZPILDĪTĀJS saskaņā ar Latvijas Republikas Civillikumu atbild par to Pasūtītājam nodarīto zaudējumu atlīdzināšanu, kas radušies IZPILDĪTĀJA, tā darbinieku vai piesaistīto speciālistu prettiesiskas rīcības (darbības vai bezdarbības) dēļ, kam par iemeslu ir ļauns nolūks vai rupja neuzmanība.

* 1. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.

# **KONFIDENCIALITĀTE UN AUTORTIESĪBAS**

## Par neizpaužamu informāciju Līguma izpratnē Puses uzskata jebkādu informāciju, kas IZPILDĪTĀJAM, tā darbiniekiem vai tā piesaistītajiem speciālistiem kļuvusi zināma saistībā ar Līguma izpildi (turpmāk – Neizpaužama informācija).

## Par Neizpaužamu informāciju uzskatāma informācija saskaņā ar Līguma 7.1.apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.

## Līguma ietvaros Neizpaužamu informāciju ir tiesīgs lietot tikai IZPILDĪTĀJS, tā darbinieki vai tā piesaistītie speciālisti, ja vien Līgumā nav noteikts citādāk vai Puses Līguma darbības laikā rakstiski nevienojas citādi.

## Pasūtītājs bez īpašām atsaucēm un norādēm ir tiesīgs izmantot Neizpaužamu informāciju jebkurā laikā un veidā, pats nosakot, kā to izlietot.

## Puses ar Neizpaužamas informācijas prettiesisku izpaušanu saprot Neizpaužamas informācijas nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (CD, DVD, zibatmiņās, kā arī citos informācijas datu nesējos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar Neizpaužamu informāciju.

## Neizpaužamas informācijas aizsardzības noteikumi neattiecas uz tādu informāciju:

## kas tās iegūšanas laikā vai pēc tam ir kļuvusi likumīgā kārtā publiski pieejama (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā IZPILDĪTĀJA, tā darbinieku vai tā piesaistīto speciālistu rīcības dēļ);

## kas bija likumīgā kārtā IZPILDĪTĀJAM, tā darbiniekiem vai tā piesaistītajiem speciālistiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);

## kas saskaņā ar Latvijas Republikā spēkā esošajiem normatīvajiem aktiem ir atklāta vai ko valdības, valsts vai pašvaldību iestādes noteikušas par atklātu;

## kas, ievērojot Latvijas Republikā spēkā esošo normatīvo aktu prasības, ir jāsniedz valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;

## kas oficiāli ir publicēta Pasūtītāja interneta mājaslapā, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.

## IZPILDĪTĀJS, tā darbinieki vai tā piesaistītie speciālisti Neizpaužamo informāciju izmanto un pielieto, stingri ievērojot Pasūtītāja darbinieka mutiskos un rakstiskos norādījumus, Pasūtītāja darbinieka tieši norādītu dokumentu prasības, kā arī ārējo normatīvo aktu prasības neizpaužamās informācijas izmantošanas un pielietošanas jomā. Attiecīgie Pasūtītāja iekšējie normatīvie akti tiek izsniegti IZPILDĪTĀJAM pēc tā pilnvarotās personas pieprasījuma, kā arī IZPILDĪTĀJS tiek informēts par izmaiņām tam izsniegtajos Pasūtītāja iekšējos normatīvajos aktos.

## IZPILDĪTĀJS, tā darbinieki vai tā piesaistītie speciālisti Neizpaužamo informāciju uzglabā tādā drošā vietā un veidā, lai pilnībā izslēgtu iespēju nepiederošām personām piekļūt Neizpaužamajai informācijai. IZPILDĪTĀJAM, tā darbiniekiem vai tā piesaistītiem speciālistiem jāizmanto visi iespējamie aizsardzības līdzekļi, lai droši uzglabātu Neizpaužamo informāciju. Ja IZPILDĪTĀJA, tā darbinieku vai tā piesaistīto speciālistu rīcībā nav pietiekami droši Neizpaužamās informācijas aizsardzības līdzekļi, tam ir pienākums nekavējoties par to informēt Pasūtītāju, lai vienotos par tālāko rīcību, t.sk. tehniskajiem un organizatoriskajiem pasākumiem informācijas aizsardzības jomā.

## IZPILDĪTĀJS ir atbildīgs par to, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad IZPILDĪTĀJA, tā darbinieku vai piesaistīto speciālistu rīcībā esošā Neizpaužamā informācija ir nozaudēta (neatkarīgi no nozaudēšanas iemesliem), prettiesiski nonākusi trešo personu rīcībā, notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un neatļauta nodošana citām personām, vai notikušas cita veida prettiesiskas vai pretlikumīgas darbības ar Neizpaužamo informāciju, kā arī, ja iestājušies Līguma 8.punktā norādītie nepārvaramas varas apstākļi. IZPILDĪTĀJA pienākums ir visiem iespējamiem līdzekļiem censties novērst un/vai mazināt apdraudējumu Neizpaužamajai informācijai un šī apdraudējuma rezultātā radušās nevēlamās sekas.

## IZPILDĪTĀJS nodrošina, ka pēc Pasūtītāja vai tā attiecīgi pilnvarotu darbinieku pirmā rakstiskā pieprasījuma nekavējoties tiek iznīcināta rakstiskā, elektroniskā vai jebkāda veida datu nesējos esošā Neizpaužamā informācija (pēc Pasūtītāja vai tā attiecīgi pilnvarotu darbinieku norādījumiem – visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja vai tā attiecīgi pilnvarotu darbinieku norādījumi attiecībā uz Neizpaužamo informāciju, ja vien tie nav pretrunā ar Latvijas Republikas normatīvo aktu prasībām vai Līguma noteikumiem.

## IZPILDĪTĀJS pēc Neizpaužamās informācijas saņemšanas uzņemas pilnu atbildību par to, lai jebkurā brīdī, kamēr IZPILDĪTĀJA, tā darbinieku vai tā piesaistīto speciālistu rīcībā un atbildībā ir nodota Neizpaužama informācija, tas spētu sniegt Pasūtītājam informāciju par Neizpaužamās informācijas glabāšanas vietu un glabāšanas apstākļiem, kā arī pēc Pasūtītāja pirmā rakstiskā pieprasījuma spētu nekavējoties uzrādīt Neizpaužamo informāciju tās atrašanās un glabāšanas vietā. IZPILDĪTĀJAM, tā darbiniekiem un tā piesaistītajiem speciālistiem jāņem vērā Līguma 7.7.apakšpunktā minētie Pasūtītāja norādījumi un ieteikumi attiecībā par Neizpaužamās informācijas aizsardzības tehniskajiem un organizatoriskajiem pasākumiem, tās glabāšanas vietu un apstākļiem.

## Ierobežotas pieejamības informācijas, t.i., Informācijas atklātības likuma 5.panta otrajā daļā minētās informācijas, sūtīšana starp Pusēm, ja izmanto publiskus tīklus, notiek šifrētā veidā, Līguma 9.1.2. un 9.1.3. apakšpunktā noteiktajām Pušu pilnvarotajām personām iepriekš vienojoties par šifrēšanas metodi.

## IZPILDĪTĀJS ir pilnā mērā atbildīgs par viņa rīcībā nodoto Neizpaužamo informāciju un apņemas segt Pasūtītājam visus nodarītos zaudējumus, kas radušies IZPILDĪTĀJA, tā darbinieku vai tā piesaistīto speciālistu prettiesiskas rīcības (darbības vai bezdarbības) rezultātā, kam par iemeslu ir rupja neuzmanība vai ļauns nolūks.

## Ja Pasūtītājs Līguma darbības laikā vēlēsies paplašināt Neizpaužamās informācijas lietotāju loku IZPILDĪTĀJA pusē, par to Puses vienosies atsevišķi, noslēdzot abpusēju rakstisku vienošanos, ar kuru tiks iepazīstinātas personas, kurām tiks piešķirta iespēja piekļūt Neizpaužamajai informācijai.

## IZPILDĪTĀJS pilnībā nodod Pasūtītājam visas Autortiesību likuma 15.panta pirmajā, otrajā un trešajā daļā noteiktās autoru mantiskās izņēmuma tiesības uz visiem Līguma izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem autortiesību objektiem, t.sk. izgatavotajiem un Pasūtītājam nodotajiem materiāliem.

## IZPILDĪTĀJS apņemas nodrošināt, ka visu Līguma izpildes rezultātā radīto un Pasūtītājam nodoto, un Pasūtītāja pilnā apmērā apmaksāto autortiesību objektu autori neizmantos Autortiesību likuma 14.panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14.panta pirmās daļas 2.punkts), darba atsaukšanu (14.panta pirmās daļas 3.punkts), uz vārda norādīšanu (14.panta pirmās daļas 4.punkts), uz darba neaizskaramību (14.panta pirmās daļas 5.punkts) un pretdarbību (14.panta pirmās daļas 6.punkts).

## IZPILDĪTĀJAM savos iesniedzamajos darbu Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar saņemtajiem Nodevumiem vai to daļām. IZPILDĪTĀJS nedrīkst nekādos gadījumos pieprasīt, lai Pasūtītājs, jebkādi izmantojot Nodevumus, obligāti publicē atsauces uz IZPILDĪTĀJU. Šajā apakšpunktā raksturotās norādes Nodevumos, rīkojoties ar tiem vai jebkādām to daļām, Pasūtītājs neņem vērā.

## Izpildītājs atzīst, ka INTRANET darbināšanas rezultātā radīto elektronisko datubāzu veidotājs ir Pasūtītājs (saskaņā ar Autortiesību likuma IX nodaļu).

## Ja Pieprasījuma izpilde vai Nodevums ir saistīts ar trešo personu autortiesību izmantošanu, IZPILDĪTĀJS apliecina, ka tas nodrošinās visu nepieciešamo licenču saņemšanu, kas var būt nepieciešamas attiecīgā Nodevuma lietošanai.

## IZPILDĪTĀJA vainas dēļ radīto trešo personu autortiesību aizskārumu gadījumā IZPILDĪTĀJAM ir pienākums:

## bez maksas nekavējoties novērst jebkādu trešo personu tiesību aizskārumu;

## pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu;

## segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.

## Līguma 7.20.apakšpunktā noteiktais netiek ierobežots ne laikā, ne atbildības apjomā.

# **NEPĀRVARAMA VARA**

## Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

## Par nepārvaramu varu netiek uzskatīti IZPILDĪTĀJA iekārtu vai materiālu defekti, vai IZPILDĪTĀJA speciālistu nepieejamība, darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

## Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās rakstiski jāinformē par to otra Puse un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

## Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu, saistībā ar tā izpildīšanas neiespējamību.

## Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

# **CITI NOTEIKUMI**

## Puses pilnvaro:

* + 1. no Pasūtītāja puses Līguma ietvaros nosūtīt Pieprasījumus un saskaņot Piedāvājumus – VID Informātikas pārvaldes ............. (e-pasts: ...................@vid.gov.lv) vai VID Informātikas pārvaldes ............ (e-pasts: ........... @vid.gov.lv);

## no Pasūtītāja puses Līguma izpildes laikā veikt ar Nodevumu pieņemšanu saistītos darbus, parakstīt nodošanas - pieņemšanas aktus un koordinēt darbus – VID Stratēģiskās vadības lietu un sabiedrisko attiecību pārvaldes .................. (tālr: ........, e-pasts: ...................@vid.gov.lv) vai VID Stratēģiskās vadības lietu un sabiedrisko attiecību pārvaldes ................. (tālr: .............., e-pasts: ...............@vid.gov.lv);

## no IZPILDĪTĀJA puses –\_\_\_\_\_\_\_\_\_\_\_\_\_\_\_\_(tālr.\_\_\_\_\_\_\_\_\_\_, e-pasts: \_\_\_\_\_\_\_\_\_\_@\_\_\_\_\_\_\_\_\_\_\_\_\_).

## Pilnvarotās personas nav pilnvarotas veikt grozījumus Līgumā un tā pielikumos.

## Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

## Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas, īpašnieki vai kādi Līgumā minētie Pušu vai to pilnvaroto personu rekvizīti, telefona, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem. Rakstisku paziņojumu šī apakšpunktā minētajos gadījumos no Pasūtītāja puses paraksta Pasūtītāja patstāvīgās struktūrvienības vadītājs vai persona, kura viņu aizvieto.

* 1. IZPILDĪTĀJA patiesā labuma guvējs ir \_\_\_\_\_\_\_\_\_\_\_\_\_\_. IZPILDĪTĀJAM ir pienākums nekavējoties ziņot VID par IZPILDĪTĀJA patiesā labuma guvēja maiņu. Pasūtītājs, atbilstoši MK noteikumu Nr. 442 36.1 un 36.3punktam, informāciju par patieso labuma guvēju nosūta pārbaudei Satversmes aizsardzības birojam.
	2. IZPILDĪTĀJA piesaistītais/-ie apakšuzņēmējs/-i, ir:\_\_\_\_\_\_\_\_. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir \_\_\_\_\_\_\_\_\_\_\_\_\_\_\_\_.

*(Līguma 9.5. un 9.6.apakšpunkts tiks precizēts atbilstoši izvēlētā pretendenta piedāvājumam)*

* 1. IZPILDĪTĀJS nav tiesīgs bez Pasūtītāja rakstveida saskaņošanas veikt Līguma 9.6. apakšpunktā norādīto apakšuzņēmēju nomaiņu un iesaistīt Līguma izpildē jaunus apakšuzņēmējus.
	2. Piedāvājot apakšuzņēmēju nomaiņu vai jauna apakšuzņēmēja piesaistīšanu IZPILDĪTĀJS iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais. Pasūtītājs nepiekrīt apakšuzņēmēju nomaiņai vai jauna apakšuzņēmēja piesaistīšanai ja nav iesniegts šajā apakšpunktā noteiktais apliecinājums).
	3. atbilstoši MK noteikumu Nr. 442 36.1 un 36.3punktam un MK noteikumu Nr.508 16.punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta Finanšu pārvaldes direktors vai persona, kura viņu aizvieto. Gadījumā, ja par IZPILDĪTĀJA piedāvāto apakšuzņēmēju tiek saņemts negatīvs atzinums no kompetentajām drošības iestādēm, apakšuzņēmēja nomaiņa un jauna apakšuzņēmēja piesaiste netiek saskaņota.
	4. IZPILDĪTĀJA speciālisti un apakšuzņēmēji ir:
		1. atbilstoši MK noteikumu Nr. 442 36.1punkta prasībām;
		2. tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr.508 16.punktā un MK noteikumu Nr.100 6.punktā (neattiecas uz apakšuzņēmējiem) noteiktajam.
	5. IZPILDĪTĀJS 2 (divu) darba dienu laikā rakstveidā informē Pasūtītāju:
		1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja IZPILDĪTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās IZPILDĪTĀJAdalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt IZPILDĪTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja IZPILDĪTĀJS ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	6. IZPILDĪTĀJS apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.

* 1. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.

## Visa Pušu savstarpējā sarakste Līguma sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.

## Par Līguma grozījumiem Puses vienojas rakstiski, izņemot Līguma 4.8.apakšpunktā noteikto gadījumu, informācijas nomaiņas gadījumos saskaņā ar Līguma 9.4.apakšpunktā noteikto, Līguma 9.5. un 9.6.apakšpunktā noteiktās informācijas nomaiņas gadījumā. Rakstiskās vienošanās pievienojamas Līgumam un tās kļūst par Līguma neatņemamām sastāvdaļām.

## Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

* 1. Līgums ir sastādīts uz 11 (vienpadsmit) lappusēm. Līgumam ir pievienoti 1.pielikums uz \_ (\_) lappusēm, 2.pielikums uz 1 (vienas) lappuses, 3.pielikums uz 5 (piecām) lappusēm; 4.pielikums uz 3 (trīs) lappusēm; 5.pielikums uz 1 (vienas) lappuses; 6.pielikums uz 3 (trīs) lappusēm. Pielikumi ir Līguma neatņemamas sastāvdaļas. Līgums un tā pielikumi ir sastādīti latviešu valodā elektroniska dokumenta veidā un parakstīti ar drošu elektronisko parakstu.

# **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:** | **IZPILDĪTĀJS :** |
| Valsts ieņēmumu dienests |  |
| Talejas iela 1, Rīgā, LV-1978  |  |
| Vienotais reģ. Nr. 90000069281 | Vienotais reģ. Nr. |
| PVN maksātāja Nr. LV90000069281 | PVN maksātāja Nr.: LV40003521916 |
| Tālr.: 67122689 | Tālr.: |
| eAdrese: \_DEFAULT@90000069281 | eAdrese: |
| e-pasta adrese: vid@vid.gov.lv | e-pasta adrese: |
| Norēķinu rekvizīti:  | *Norēķinu rekvizīti:* |
| Valsts kase |  |
| Kods: TRELLV22  | Kods: |
| Konta Nr.: LV26TREL2130056037000 | Konta Nr.: |
| ģenerāldirektora vietniece Antra Gremzde |  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

Līgumam Nr. FM VID 2023/258

*Dokumenta datums ir tā*

*elektroniskās parakstīšanas datums*

**Tehniskā specifikācija**

*(Tiks papildināts atbilstoši Iepirkuma uzaicinājuma 1.pielikumam un izvēlētā pretendenta piedāvājumam)*

**Pušu paraksti:**

|  |  |  |
| --- | --- | --- |
| **Pasūtītājs:**ģenerāldirektora vietniece Antra Gremzde |  | **IZPILDĪTĀJS:** |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

Līgumam Nr. FM VID 2023/258

*Dokumenta datums ir tā*

*elektroniskās parakstīšanas datums*

**Finanšu piedāvājums**

|  |  |  |
| --- | --- | --- |
| **Nr. p.k.** | **Nosaukums** | **1 (vienas) cilvēkdienas1 cena, EUR (bez PVN)** |
| 1. | **INTRANET pilnveidošana un uzturēšana** |  |

1 1 (vienā) cilvēkdienā ir 8 (astoņas) darba stundas.

*(Tiks papildināts atbilstoši izvēlētā pretendenta piedāvājumam)*

**Pušu paraksti:**

|  |  |  |
| --- | --- | --- |
| **Pasūtītājs:**ģenerāldirektora vietniece Antra Gremzde |  | **IZPILDĪTĀJS:** |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

## 3.pielikums

Līgumam Nr. FM VID 2023/258

*Dokumenta datums ir tā*

*elektroniskās parakstīšanas datums*

**Nodevumu atbilstības standarti**

 Puses vienojas, ka, noformējot Līguma Nodevumus, IZPILDĪTĀJS ievēros zemāk dotajā tabulā minēto Latvijas un starptautisko programmatūras izstrādes standartu vai ekvivalentu standartu prasības:

| **Nodevums** | **Atbilstība** | **Paskaidrojums** |
| --- | --- | --- |
| **Projekta plānošanas dokumenti**  |
| Projekta pārvaldības plāns | LVS 67:1996 | Projekta pārvaldības plāns apraksta projekta tehniskās un pārvaldības funkcijas, pasākumus un uzdevumus, kas nepieciešami, lai apmierinātu Projekta līgumā noteiktās prasības. |
| Kvalitātes nodrošināšanas plāns  | LVS 65:1996 | Kvalitātes nodrošināšanas plāns apraksta visu plānoto un sistemātisko darbību shēmu, ko paredzēts veikt Projekta attīstības gaitā, lai radītu pārliecību, ka dokumentācija un/vai programmatūras produkts atbilst iepriekš noteiktajām prasībām. |
| Programmatūras (kvalifikācijas) testēšanas plāns | ISO/IEC 12207 un ISO/IEC/IEEE 15289:2019 | Programmatūras testēšanas plānā jādod Projekta laikā veicamo testēšanas pasākumu plāns, kā arī jāapraksta šo pasākumu darbības sfēra, izvēlētā pieeja, resursi u.c. Jāidentificē testējamie vienumi, raksturiezīmes, kuras jātestē, testēšanas uzdevumi, kas jāizpilda, un risks, kurš ir saistīts ar plānu. |
| Programmatūras verifikācijas un validācijas plāns | LVS 71:1996 | Programmatūras verifikācijas un validācijas plāns apraksta visus plānotos verifikācijas un validācijas pasākumus, kurus paredzēts veikt Projekta attīstības gaitā. |
| Programmatūras pārcelšanas plāns | ISO/IEC 12207 un ISO/IEC/IEEE 15289:2019 | Programmatūras pārcelšanas *(transition*) plāns apraksta programmatūras lietošanas vietā nepieciešamo aparatūru un programmatūru, kā arī apraksta procedūru, kā programmatūra tiek nodota lietošanai. |
| **Projekta specifikācijas**  |
| Sistēmas lietotāju prasības | LVS 72:1996 | Sistēmas lietotāju prasības ir pakalpojumi, kas sistēmai jāsniedz tās lietotājam, un otrādi, tās parāda to, ko sistēmas lietotājs var darīt ar sistēmu savu mērķu un uzdevumu realizācijai. Sistēmas lietotāju prasības akcentē sadarbību „sistēma-lietotājs” un definē sistēmas un lietotāja veicamās darbības. Sistēmas lietotāju prasība savā veidā atbilst vienkāršam biznesa procesam, jeb biznesa procesa kādai aktivitātei, kuras izpildē, kā atbalsta līdzeklis ir izmantota sistēma (sistēmas attiecīgā funkcija).  |
| Programmatūras prasību specifikācija  | ISO/IEC 12207 un ISO/IEC/IEEE 15289:2019 | Programmatūras prasību specifikācijā tiek aprakstītas detalizētas prasības katram sistēmas programmatūras vienumam un tas ir galvenais dokuments, atbilstībā pret kuru tiek veikta sistēmas testēšana. |
| Sistēmas darbības koncepcijas apraksts | ISO/IEC 12207 un ISO/IEC/IEEE 15289:2019 | Sistēmas darbības koncepcijas apraksta pamatuzdevums ir dot problēmas formulējumu, apkopot sākotnējās situācijas analīzes rezultātus un aprakstīt sistēmas darbību saistībā ar tās funkcionēšanas vidi. Balstoties uz esošās situācijas analīzi, koncepcijas aprakstā jāpamato jaunās izstrādes vai esošās programmatūras modificēšanas nepieciešamība. |
| Saskarņu prasību specifikācija  | ISO/IEC 12207 un ISO/IEC/IEEE 15289:2019 | Saskarņu prasību specifikācijā jāapraksta prasības, kas tiek izvirzītas sistēmai, apakšsistēmām, aparatūrai, programmatūrai, lietotāja izdarītajām darbībām vai citām sistēmas komponentēm, lai īstenotu prasīto sadarbību starp šīm komponentēm |
| Programmatūras versijas apraksts  | ISO/IEC 12207 un ISO/IEC/IEEE 15289:2019 | Programmatūras versijas apraksta galvenais uzdevums ir sniegt lietotājam precīzu informāciju par konkrēto programmatūras versiju, kura ir izstrādāta kārtējo izmaiņu rezultātā. Versijas aprakstā ir precīzi jāuzskaita visi elementi, kuri ietilpst šīs versijas sastāvā (dokumenti, programmas utt.), norādot katra elementa identifikatoru, laidienu u.c. informāciju; jāapraksta šīs versijas būtiskās atšķirības no iepriekšējās versijas; datu īpatnības, kā arī jādod visa cita tikai šai versijai unikālā informācija. |
| **Projektējumu dokumentācija** |
| Sistēmas/ apakšsistēmas projektējuma apraksts  | ISO/IEC 12207 un ISO/IEC/IEEE 15289:2019 | Sistēmas/apakšsistēmas projektējuma apraksts atspoguļo sistēmas projektējumu un arhitektūru. |
| Programmatūras projektējuma apraksts (PPA), ieskaitot saskarņu projektējuma aprakstu un datubāzu projektējuma aprakstu  | ISO/IEC 12207 un ISO/IEC/IEEE 15289:2019 | PPA jāietver gan sistēmas programmatūras, gan saskarņu, gan datubāzu projektējuma aprakstu. PPA pārbauda atbilstībā pret prasību specifikāciju. PPA jāapraksta gan loģiskais, gan fiziskais sistēmas programmatūras projektējums. Loģiskajā projektējumā ir jābūt aprakstītiem visiem programmatūras vienumiem, to nozīmei, funkcionalitātei un savstarpējai mijiedarbībai. Fiziskajā projektējumā detalizē, kā plānotā programmatūras funkcionalitāte un citas prasību specifikācijā ietvertās prasības tiks realizētas. Saskarņu projektējuma aprakstā jāapraksta sistēmu, apakšsistēmu, aparatūras, programmatūras, lietotāja iedarbību un citu sistēmas komponentu savstarpējā sadarbība.Datubāzu projektējuma aprakstam jāsatur informācija par datubāzu struktūru, datubāzes elementu funkcionālo saturu, saistīto programmatūru, informācija par prasībām, kas noteiktas datubāzei un tās elementiem, kā, piemēram, drošība, integritāte u.c., kā arī jebkura cita veida informācija, kas nepieciešama datu pārbaudei, modificēšanai u.tml. |
| **Ieviešanas dokumentācija** |
| Programmatūras pirmkodi | ISO/IEC 8631:1989. Information technology Program constructs and conventions for their representation | Programmatūras pirmkodi ir programmu teksti, kas izpildīti izvēlētās realizācijas apkārtnes noteiktā veidā (piemēram, konkrētā programmēšanas valodā). |
| Programmatūras izpildkodi (ja iespējams – instalācijas pakotnes) | ISO/IEC/IEEE 15288:2023. Systems and software engineering — System life cycle processes | Programmatūras izpildkods ir jāpiegādā instalācijas pakotnēs, kas ļauj to uzstādīt testēšanas vai produkcijas vidē atbilstoši administratora rokasgrāmatai un citai dokumentācijai.Kopā ar programmatūras izpildkodu ir jāpiegādā arī konfigurācijas skripti vai datnes, kas nepieciešamas programmatūras darbināšanai. |
| **Lietotāja dokumentācija** |
| Programmatūras lietotāja rokasgrāmata | ISO/IEC 12207 un ISO/IEC/IEEE 15289:2019 | Programmatūras lietotāja rokasgrāmatai ir jānodrošina nepieciešamais informācijas līmenis, kas nepieciešams sistēmas programmatūras lietotājiem, lai varētu izmantot sistēmas programmatūru. Programmatūras lietotāja rokasgrāmatai ir jābūt izstrādātai veidā, kas ir piemērots izmantošanai gan drukātā, gan tiešsaistes formā. |
| Programmatūras atbalsta rokasgrāmata | ISO/IEC/IEEE 15288:2023. Systems and software engineering — System life cycle processes | Programmatūras atbalsta rokasgrāmatai jānodrošina informācija, kura nepieciešama, lai programmētu un pārprogrammētu sistēmas programmatūras (*firmware*) ierīces |
| Programmatūras uzturēšanas rokasgrāmatas | ISO/IEC/IEEE 15288:2023. Systems and software engineering — System life cycle processes | Programmatūras uzturēšanas rokasgrāmatas nolūks ir nodrošināt to sistēmas programmatūras uzturēšanai nepieciešamo informāciju, kura nav atrodama PPA vai kādā citā projekta gaitā izstrādātā dokumentā.  |
| Programmatūras uzturēšanas plāns | ISO/IEC 12207 un ISO/IEC/IEEE 15289:2019 | Programmatūras uzturēšanas plānā jādod Projekta laikā veicamo uzturēšanas pasākumu plāns, kā arī jāapraksta šo pasākumu darbības sfēra, izvēlētā pieeja, resursi u.c. |
| Programmatūras instalēšanas instrukcija | ISO/IEC/IEEE 15288:2023. Systems and software engineering — System life cycle processes | Aprakstā jāietver konkrētās produkta versijas instalēšanas instrukcijas, nepieciešamā apkārtne (environment), personāla apmācīšana, kā arī jebkura cita informācija, kas nepieciešama, lai programmatūru sagatavotu darbināšanai. |
| Programmatūras administratora rokasgrāmata | LVS 66:1996 | Programmatūras administratora rokasgrāmatai ir jāietver vismaz tādi aspekti kā programmatūras instalācija, konfigurēšana, lietotāju administrēšana, programmatūras rezerves kopiju veikšana, atjaunošana, nepārtrauktības nodrošināšana, regulārie ikdienas uzdevumi (piemēram audita ierakstu kontrole un arhivēšana), problēmu identificēšana, programmatūras veiktspējas un kapacitātes monitorēšana u.c. Piezīme: papildus IZPILDĪTĀJA izstrādātajai programmatūras administratora rokasgrāmatai ir jāpiegādā arī oriģinālās trešās puses programmatūras dokumentācija, kas ir iekļauta programmatūrā (kura tiek piegādāta sistēmas izveidošanas ietvaros). |
| **Testēšanas dokumentācija** |
| Programmatūras testu apraksts | ISO/IEC 12207 un ISO/IEC/IEEE 15289:2019 | Programmatūras testēšanas aprakstā jāapraksta testu sagatavošana, testpiemēri un testēšanas procedūras, kas nosaka, kā veikt sistēmas programmatūras elementa, sistēmas vai apakšsistēmas testēšanu |
| Testēšanas (kopsavilkuma) pārskats | ISO/IEC 12207 un ISO/IEC/IEEE 15289:2019 | Testēšanas (kopsavilkuma) pārskatā jāapraksta visu plānoto un izpildīto testēšanas darbību rezultātu kopsavilkums, kā arī jādod novērtējums, balstoties uz minētiem rezultātiem. |
| Testēšanas procedūras specifikācija | LVS 70:1996; IEEE 829 | Testēšanas procedūras specifikācijas uzdevums ir aprakstīt testpiemēru izpildīšanas soļus, kas nodrošina testēšanas uzdevuma izpildi (t.i., testēšanas darbību izpildes secību). |
| Testēšanas žurnāls | LVS 70:1996; IEEE 829 | Testēšanas žurnālam jāsatur būtisko testa izpildīšanas detaļu hronoloģiskie pieraksti. |
| Testpiemēru specifikācija | LVS 70:1996; IEEE 829 | Testpiemēru specifikācijā jāapraksta katrs testpiemērs, kas definēts testu projektējuma specifikācijā. |
| Testu projektējuma specifikācija | LVS 70:1996; IEEE 829 | Testu projektējuma specifikācijā jāapraksta programmatūras pazīmju vai to kombināciju testēšanas pieejas detaļas un jāidentificē atbilstošie testi. |
| Programmatūras apskates un auditēšana | LVS 74:1996 | Projekta iekšējo pārbaužu dokumentēšanas forma. Jāapraksta iekšējo pārbaužu (apskates un auditēšanas) jāapraksta projekta attīstīšanas laikā paredzētās īstenošanas procesi, kā arī specifiskās procedūras, kas nepieciešamas apskates un auditēšanas izpildei. |
| **Citas prasības** |
| Drošības prasības | ISO/IEC 15408-2  | Jānodrošina aktuālā standarta ISO/IEC 15408-2 “Informācijas tehnoloģija – Drošības tehnikas – IT drošības novērtējuma kritēriji” 2.daļā “Drošības funkcionālās komponentes” (Information technology – Security techniques – Evaluation criteria for IT security – Part 2: Security functional components. ISO/IEC 15408-2.) versijā iekļauto rekomendāciju un vadlīniju ievērošanu formulējot un realizējot konkrētai informācijas sistēmai izvirzāmās drošības prasības.  |
| Lietojamības un piekļūstamības prasības | ETSI EN 301 549 V1.1.2 (2015-04)  |  |

**Pušu paraksti:**

|  |  |  |
| --- | --- | --- |
| **Pasūtītājs:**ģenerāldirektora vietniece Antra Gremzde |  | **IZPILDĪTĀJS:** |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

## 4.pielikums

Līgumam Nr. FM VID 2023/258

*Dokumenta datums ir tā*

*elektroniskās parakstīšanas datums*

## Drošības prasības INTRANET uzturēšanai, pilnveidošanai un garantijas nodrošināšanai

Veicot INTRANET pilnveidošanu, uzturēšanu un nodrošinot garantiju, IZPILDĪTĀJAM ir nepieciešams nodrošināt šādas drošības prasības:

**1. Drošības prasības Līguma izpildes laikā**

1.1. Nodrošināt, ka INTRANET tiek pilnveidota un uzturēta tā, lai samazinātu visus potenciālos drošības atribūtu – konfidencialitātes, integritātes un pieejamības, apdraudējuma riskus, ņemot vērā to, ka INTRANET tiek apstrādāta ierobežotas pieejamības informācija.

1.2. Pirms Nodevumu pakotnes sagatavošanas tiek veiktas pirmkodu pārbaudes - izvērtēšana par koda atbilstību kodēšanas standartiem, ievainojamību identificēšana (atbilstoši OWASP interneta mājaslapā uzskaitītajām drošības ievainojamībām ([http://www.owasp.org](http://www.owasp.org/index.php/Category%3AOWASP_Top_Ten_Project))), identificēti un izņemti neizmantota koda fragmenti un ļaundabīga koda iespraudumi, kā arī pakotnei, kas paredzēta uzstādīšanai produkcijas vidē, veic pārbaudi uz testēšanas nolūkiem ieviestu papildus saskarņu neesamību.

1.3. Novēršot kādā INTRANET komponentē vai sadaļā konstatētu nepilnību, kas rada drošības riskus, veikt visas INTRANET caurskatīšanu un analīzi ar mērķi atrast un novērst konkrētā veida nepilnību visā INTRANET.

1.4. Nodrošināt, ka INTRANET var darboties uz ražotāja uzturētām operētājsistēmām, datubāzes vadības sistēmām u.c. izstrādes ietvariem.

1.5. INTRANET izstrādē nedrīkst izmantot komponentes, kurām ražotājs nepiegādā vai tuvāko 5 gadu laikā no izstrādes uzsākšanas dienas plāno pārtraukt izstrādi un/vai piegādāt drošības labojumus.

1.6. Līguma darbības laikā informēt par atklātajām INTRANET ievainojamībām, to novēršanas pasākumiem un termiņiem. Nekavējoties ziņot par informācijas tehnoloģiju drošības incidentu un veikt visas tā novēršanai nepieciešamās darbības.

1.7. Nodrošināt, ka INTRANET nesniedz lietotājam informāciju, kas varētu apdraudēt INTRANET drošību, tai skaitā, nepieļaujot iespēju lietotājam veikt analīzi par kļūdas un veikto INTRANET pārbaužu raksturu. Kļūdas situācijās lietotājam parādīt nepieciešamo informāciju, detalizētu tehnisko informāciju nosūtot sistēmas administratoram un veicot informācijas ierakstīšanu INTRANET žurnālā, lai pārāk detalizēti kļūdu paziņojumi neļauj lietotājam iegūt nevēlamu informāciju par izmantotajām tehnoloģijām, INTRANET un VID informācijas sistēmu arhitektūru un veiktajām drošības pārbaudēm, kas varētu atvieglot tālākos uzbrukumus informācijas sistēmām.

1.8. Nodrošināt, ka INTRANET datu apmaiņas, kā arī citi iespējamie automatizētie datu apstrādes procesi tiek pildīti tikai ar tehnoloģisko lietotāju kontiem, kuriem informācija ir pieejama tikai tādā apjomā, kādā tā nepieciešama attiecīgās datu apmaiņas nodrošināšanai.

1.9. Nodrošināt, ka IZPILDĪTĀJAM ar darbiniekiem ir noslēgti konfidencialitātes līgumi, kas paredz noteikumus un atbildību darbā ar VID datiem, kā arī esošie darba līgumi un procedūras paredz noteikumus darbībām ar parolēm un citiem parametriem, kas nosaka piekļuvi.

1.10. Nodrošināt, ka tiek uzturētas aktuālas INTRANET saskarņu piekļuves prasības (porti un protokoli) un INTRANET darbībai nepieciešamo servera pakalpojumu (servisu) saraksts.

1.11. Nodrošināt, ka tiek uzturētas aktuālas INTRANET darbināšanai nepieciešamās operētājsistēmas un/vai datubāzes un to komponenšu minimumu saraksts, lai var veikt sistēmas cietināšanas pasākumus, atslēdzot nevajadzīgo funkcionalitāti, tādā veidā mazinot drošības riskus.

1.12. Nodrošināt, ka darbam ar INTRANET ir izmantojamas ražotāja uzturētas versijas pārlūkprogrammām Google Chrome; Mozilla Firefox; Microsoft Edge.

**2. Lietotāju darbību kontrole**

2.1. Jāievēro šādi principi:

* “Zina tikai tas, kuram jāzina” (*need-to-know*);
* “Ir jānodrošina minimālās tiesības pienākumu pildīšanai” gan lietotājiem, gan tehnoloģiskajiem lietotājiem (*least privilege*);
* Jānodrošina lietotāju darbību reģistrācija un šo datu saglabāšana (*accountability*).
* INTRANET tiek pilnveidota un uzturēta tā, lai nodrošinātu apstrādājamās un glabājamās informācijas aizsardzību, lai nevar apiet autentifikācijas un autorizācijas procedūras un nesankcionēti lietot INTRANET ietvaros apstrādājamo un glabājamo informāciju vai datnes, nodrošinot, ka INTRANET apkalpo tikai identificētus, autentificētus un autorizētus lietotājus.
* Nodrošināt iespēju noteikt, kuri lietotāji drīkst piekļūt kuriem servisiem, no kurām IP adresēm vai IP adrešu segmentiem.
* Nodrošināt, ka neizpaužama informācija gan tās pārraides, gan glabāšanas laikā netiks atklāta personām vai informācijas sistēmām, kurām nav attiecīgas autorizācijas.
* Nodrošināt lietotāju identifikācijas datu aizsardzību. Aizliegts uzglabāt autentifikācijas datus atklātā tekstā datubāzē vai interneta pārlūkprogrammā, piemēram, kešatmiņā.
* INTRANET nedrīkst būt iebūvētas piekļuves, apejot autentifikācijas mehānismus.
* Jānodrošina aizsardzība pret lietotāju esamības pārbaudi (INTRANET nedrīkst atklāt, vai lietotājs eksistē vai nē pirms sekmīgas autentifikācijas). Pārbaudei jānotiek katra pieprasījuma līmenī.

**3. Auditācijas pierakstu veidošana un uzglabāšana**

3.1. Nodrošināt autorizēto lietotāju veikto darbību auditāciju, reģistrējot vismaz šādus auditācijas pierakstus:

* Par katru datubāzē veikto ieraksta skatīšanos/labošanu/rakstīšanu/dzēšanu ir jāizveido auditācijas pieraksts, kā arī labotā/mainītā ieraksta pilnu satura kopiju pirms un pēc labošanas/mainīšanas un dzēstā ieraksta pilnu satura kopiju pirms dzēšanas. Papildus pēc nepieciešamības VID var noteikt ierakstus, kuriem nav nepieciešams uzturēt pilnu satura kopiju pirms un pēc labošanas/mainīšanas un pirms dzēšanas.
* Par datu validācijas nosacījumu maiņu, kurus administrators akceptējis.
* Par jebkuru nesekmīgu autorizācijas vai autentifikācijas mēģinājumu.

3.2. Katrā auditācijas pierakstā jāiekļauj vismaz šāda informācija par auditējamo notikumu:

* notikuma datums un laiks;
* notikuma veids vai veiktā darbība (piemēram, lasīts, labots);
* ar notikumu saistītā lietotāja identitāte;
* IP adrese, no kuras veiktas darbības.

**4. Pasākumi pret dalības noliegumu (non-repudiation)**

Nodrošināt, ka persona, kas veikusi kādas darbības, nevar noliegt šādu darbību veikšanas faktu, kā arī nodrošināt, ka tiktu pamanīti gadījumi, ja informācija tikusi modificēta to pārraides vai glabāšanas laikā.

**5. Prasības šifrēšanai**

* Nodrošināta informācijas kodēšana, pārraidot to publiskā datu pārraides tīklā (atskaitot informāciju, kas ir publiski pieejama). Informācijas kodēšanai ir jāizmanto SSL/TLS protokols vismaz ar 256 bitu kodēšanu.
* Nodrošināta saziņa, izmantojot HTTPS protokolu.
* Nodrošināta sertifikātu pārbaude - iespēja katram servisam konfigurēt, vai nepieciešama servera sertifikātu pārbaude un kādas pārbaudes drīkst neizpildīties (piemēram, sertifikātam jābūt no uzticama izdevēja).
* Nodrošināts atbalsts izsaucēju un servisu autentifikācijai, izmantojot X509 klientu sertifikātus.
* Gadījumos, kuros tas tiek atzīts par lietderīgu un kurus nosaka VID biznesa prasības, papildus var tikt izmantota datu šifrēšana ziņojumu līmenī ar diviem WS-Security paplašinājumiem: XML-Encryption un XML-Signature.

**6. INTRANET atbilstība normatīvajiem aktiem**

* Līguma darbības laikā IZPILDĪTĀJAM ir jānodrošina fizisko personu datu aizsardzības prasības saskaņā ar Eiropas Parlamenta un Padomes regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstādi un šādu datu brīvu apriti;
* Fizisko personu datu apstrādes likums;
* Valsts informācijas sistēmu likums;
* Elektronisko dokumentu likums;
* Ministru kabineta 2023.gada 4.jūlija noteikumi Nr.367 “Informācijas sistēmu vispārējās tehniskās prasības”;
* MK noteikumos Nr.442 minētās prasības;
* citos uz informācijas sistēmu drošību attiecināmos normatīvajos aktos iekļautās prasības, kas tiek pieņemti un stājas spēkā INTRANET pilnveidošanas un uzturēšanas laikā.

**7. Risku novērtēšana**

Ar INTRANET Nodevumu sniegt informāciju par Nodevumā realizēto risinājumu ietekmi uz INTRANET drošību, kā arī pārskatu par veiktajiem risinājumu drošības novērtēšanas un nodrošināšanas pasākumiem un atlikušo drošības risku vērtējumu.

**Pušu paraksti:**

|  |  |  |
| --- | --- | --- |
| **Pasūtītājs:**ģenerāldirektora vietniece Antra Gremzde |  | **IZPILDĪTĀJS:** |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

## 5.pielikums

Līgumam Nr. FM VID 2023/258

*Dokumenta datums ir tā*

*elektroniskās parakstīšanas datums*

###### INTRANET pilnveidošanas, uzturēšanas un garantijas nodrošināšanas darbu veikšanā iesaistītie speciālisti

IZPILDĪTĀJS nodrošina, ka INTRANET pilnveidošanas, uzturēšanas un garantijas nodrošināšanas darbu veikšanā piedalīsies tikai šādi speciālisti:

*(Tiks papildināts saskaņā ar Iepirkuma uzaicinājumu un izvēlētā pretendenta piedāvājumu.)*

**Pušu paraksti:**

|  |  |  |
| --- | --- | --- |
| **Pasūtītājs:**ģenerāldirektora vietniece Antra Gremzde |  | **IZPILDĪTĀJS:** |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

## 6.pielikums

Līgumam Nr. FM VID 2023/258

*Dokumenta datums ir tā*

*elektroniskās parakstīšanas datums*

**VIENOŠANĀS PROTOKOLS**

*Par fizisko personu datu apstrādi*

**Valsts ieņēmumu dienests** (turpmāk šī vienošanās protokola tekstā – Pārzinis), kā vārdā saskaņā ar Valsts ieņēmumu dienesta ģenerāldirektora 2023. gada 1. decembra pilnvaru Nr. 572 “Par A. Gremzdes pilnvarojumu” rīkojas tā ģenerāldirektor vietnieces Antras Gremzde, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_** (turpmāk šī vienošanās protokola tekstā – Apstrādātājs), vienotais reģ. Nr. \_\_\_\_\_\_\_\_\_\_\_\_\_\_\_\_\_, kā vārdā saskaņā ar \_\_\_\_\_\_\_\_ rīkojas tās \_\_\_\_\_\_\_\_\_\_\_\_\_\_\_\_\_\_, no otras puses, turpmāk abi kopā saukti “Puses”, bet atsevišķi “Puse”,

ņemot vērā to, ka, lai Apstrādātājs, pamatojoties uz Pušu starpā noslēgto Līgumu, Pārziņa interesēs un uzdevumā atbilstoši Līgumā noteiktajam nodrošinātu Līguma saistību izpildi, t.sk. izmaiņu pieprasījumu realizāciju un/vai problēmu ziņojumu risināšanu (novēršanu), Pārzinis atļauj (uztic) Apstrādātājam Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Vispārīgā datu aizsardzības regula) izpratnē un citu ar fizisko personu datu apstrādi un aizsardzību saistīto normatīvo aktu izpratnē, veikt MAIS esošo personu datu apstrādi minimālajā apjomā, kas nepieciešams Līguma 2.punktā noteikto uzdevumu izpildei, vienojas par turpmāko:

1. **Priekšmets**
	1. Apstrādātājs veic Pārziņa interesēs un uzdevumā personas datu apstrādi, lai izpildītu saistības, kuras Apstrādātājs uzņēmies ar Pārziņa un Apstrādātāja starpā noslēgto Līgumu. Pārzinis pēc iespējas minimizē personas datu apjomu, ko Līguma izpildē apstrādā Apstrādātājs.
	2. Apstrādātājs veic personas datu apstrādi, ievērojot Vispārīgajā datu aizsardzības regulā un citos saistošajos normatīvajos aktos noteiktos personas datu aizsardzības principus, Līgumu, šo vienošanās protokolu un Pārziņa tiesiskās norādes. Apstrādātājs neizmanto tam uzticētos personas datus no Līguma neizrietošiem nolūkiem (mērķiem), vai citādi, kā vien saskaņā ar Pārziņa rakstveida norādījumiem, ja vien to darīt nepieprasa tiesību akti.
	3. Apstrādātājs veic personas datu apstrādi tikai tajos gadījumos un tādā apjomā, lai izpildītu Līguma saistības (nodrošinātu funkcijas, pakalpojumus, novērstu problēmsituācijas un citas).
	4. Apstrādājamie personas datu veidi, datu subjektu kategorijas un datu apstrādes veidi izriet no Līguma, un tie var būt:
		1. Personas datu veidi – jebkuri dati, kas Vispārīgās datu aizsardzības regulas 4.panta “Definīcijas” 1.punkta izpratnē uzskatāmi par “personas datiem”;
		2. Datu subjektu kategorijas jebkuras fiziskas personas, uz kurām attiecas šī pielikuma 1.4.1.apakšpunktā minētie dati;
		3. Datu apstrādes veidi:

|  |
| --- |
| Datu apskate un analīze, ko Apstrādātājs veic Pārziņa uzdevumā |
| Datu pārbaude, ko Apstrādātājs veic Pārziņa uzdevumā |
| Datu glabāšana un dzēšana pēc Līgumā noteikto Pušu saistību pilnīgas izpildes |
| Datu nosūtīšana starp Pusēm Pārziņa uzdevuma ietvaros |

1. **Apstrādātāja pienākumi un tiesības**
	1. Apstrādātājs personas datus apstrādā tikai saskaņā ar Līgumu un šī vienošanās protokola 1.punktā noteikto, t.sk. pēc Pārziņa rakstveida norādījumiem.
	2. Apstrādātājs apliecina un garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Apstrādātāja uz Līguma pamata veiktajā personas datu apstrādē tiks ievērotas Vispārīgās datu aizsardzības regulas, citu ar fizisko personu datu apstrādi un aizsardzību saistīto normatīvo aktu prasības un tiks nodrošināta datu subjekta tiesību aizsardzība.
	3. Apstrādātājs veic pasākumus, lai nodrošinātu, ka fiziska persona, kura darbojas Apstrādātāja uzdevumā Līguma ietvaros un kurai ir piekļuve personas datiem, tos apstrādā atbilstoši Pārziņa norādījumiem. Apstrādātājs nodrošina, ka personas, kuras ir pilnvarotas apstrādāt personas datus Apstrādātāja uzdevumā Līguma ietvaros, ir rakstveidā apņēmušās ievērot konfidencialitāti.
	4. Apstrādātājs īsteno tehniskus un organizatoriskus aizsardzības pasākumus attiecībā uz datu drošību un aizsardzību pret ārēju ielaušanos.

 Novērtējot atbilstīgo datu aizsardzības līmeni, jo īpaši ņem vērā drošības riskus, t.sk. nejauši vai prettiesiski nosūtīto, uzglabāto vai citādi apstrādāto personas datu iznīcināšanu, nozaudēšanu, pārveidošanu, prettiesisku piekļuvi tiem vai izpaušanu.

* 1. Apstrādātājs ir tiesīgs piesaistīt citus apstrādātājus (apakšuzņēmējus) personas datu apstrādei Līguma saistību izpildei tikai pēc iepriekšēja rakstiska saskaņojuma ar Pārzini. Šādā gadījumā Līguma 4.16.apakšpunktā noteiktā Apstrādātāja (IZPILDĪTĀJA) pilnvarotā persona pirms cita apstrādātāja piesaistīšanas informē Līguma 4.16.apakšpunktā noteikto Pārziņa (VID) pilnvaroto personu par jebkādām iecerētām pārmaiņām saistībā ar papildu apstrādātāju vai apstrādātāja aizstāšanu un sniedz pamatojumu cita apstrādātāja piesaistīšanas nepieciešamībai. Apstrādātājs, piesaistot citu apstrādātāju personas datu apstrādei Līguma saistību izpildes nodrošināšanai Pārziņa vārdā, ir atbildīgs par citam apstrādātājam saskaņā ar Vispārīgo datu aizsardzības regulu noteiktiem personas datu aizsardzības pienākumiem, nodrošinātām tehniskajām un organizatoriskajām prasībām personas datu aizsardzībā, kas noteikti šajā vienošanās protokolā un izriet no Līguma.
	2. Apstrādātājs personas datu aizsardzības pārkāpuma gadījumā bez nepamatotas kavēšanās un ne vēlāk kā 48 (četrdesmit astoņu) stundu laikā, kad pārkāpums tam kļuvis zināms, paziņo par pārkāpumu Pārziņa pilnvarotajai personai, kura noteikta Līguma 4.16.apakšpunktā. Pēc datu aizsardzības pārkāpuma Apstrādātājs sniedz Pārzinim pieprasīto informāciju un sadarbojas, Pārzinim veicot novērtējumu par ietekmi uz datu aizsardzību.
	3. Ne vēlāk kā 5 (piecu) darba dienu laikā pēc Līgumā noteikto Pušu saistību pilnīgas izpildes Apstrādātājam ir pienākums dzēst visus Līguma izpildes laikā iegūtos un uzglabātos personu datus. Līguma spēkā esamības laikā Apstrādātājs pēc Pārziņa pilnvarotās personas, kura noteikta Līguma 4.16.apakšpunktā, norādījumiem dzēš (iznīcina) personas datus. Apstrādātājam ir pienākums nodrošināt, ka šī vienošanās protokola 2.5.apakšpunktā noteiktajā kārtībā piesaistītie papildu apstrādātāji iegūtos personas datus dzēš 3 (trīs) darba dienu laikā pēc attiecīgā uzdevuma izpildes.
	4. Apstrādātājs saskaņā ar Vispārīgo datu aizsardzības regulu, kā arī Līguma 11.10. un 11.11 apakšpunktiem, Pārzinim nodrošina pieejamu visu informāciju, kas nepieciešama, lai apliecinātu, ka tiek pildīti Apstrādātājam paredzētie pienākumi personas datu apstrādes un aizsardzības jomā, un lai dotu iespēju Pārzinim vai Pārziņa pilnvarotam pārstāvim, iepriekš vienojoties par piedalīšanos, par to pārliecināties.
1. **Pārziņa tiesības**
	1. Pārzinim ir tiesības pieprasīt visu informāciju, kas nepieciešama, lai pārliecinātos, ka tiek pildīti Apstrādātāja pienākumi personas datu apstrādes un aizsardzības jomā.
	2. Saņemt Apstrādātāja veiktā novērtējuma par ietekmi uz personas datu aizsardzību kopsavilkumu.
2. **Sadarbība un atbildība**
	1. Apstrādātājs sadarbojas ar Pārzini personas datu aizsardzības pārkāpumu (incidentu) izmeklēšanā un novēršanā, Vispārīgās datu aizsardzības regulas un šī vienošanās protokola prasību izpildē, ievērojot Līgumā noteikto pakalpojumu pasūtīšanas un izpildes kārtību.
	2. Apstrādātājs visus datu subjektu un iestāžu pieprasījumus, kas attiecināmi uz personu datiem, kas nonākuši Apstrādātāja rīcībā Līguma izpildes ietvaros, vai atsevišķos gadījumos informāciju par tiem, iesniedz izpildei Pārzinim nekavējoties, bet ne vēlāk kā 5 (piecu) darba dienu laikā no to saņemšanas dienas. Apstrādātājs, ja nepieciešams, sniedz atbalstu Pārzinim attiecīgo pieprasījumu risinājumā, ciktāl tas attiecas uz Līguma ietvaros Apstrādātāja rīcībā esošo informāciju, kas satur personas datus.
3. **Citi noteikumi**
	1. Tiesību aktu grozījumu gadījumā Puses sadarbojas, lai papildinātu un/vai grozītu šo vienošanās protokolu, nosakot tajā Pušu saistības atbilstoši spēkā esošajam tiesiskajam regulējumam un Līgumā un šajā vienošanās protokolā noteiktajai Pušu atbildības sadalījuma būtībai.
	2. Puses neatbild par saistību neizpildi, ja to iemesls ir nepārvaramas varas (*force majour*) apstākļi.
	3. Šis vienošanās protokols stājas spēkā ar tā abpusējas parakstīšanas dienu un ir neatņemama Līguma sastāvdaļa. Dokuments ir spēkā visā laika periodā, kamēr Apstrādātājs veic Līgumā noteikto saistību izpildei Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar Līguma un šī vienošanās protokola ietvaros veikto personu datu apstrādi.
	4. Vienošanās protokols ir sastādīts latviešu valodā uz 3 (trīs) lapām, elektroniska dokumenta veidā un parakstīts ar drošu elektronisko parakstu.
4. **Pušu paraksti:**

|  |  |  |
| --- | --- | --- |
| **Pasūtītājs:**ģenerāldirektora vietniece Antra Gremzde |  | **IZPILDĪTĀJS:** |